पाएं अपने शहर की ताज़ा ख़बरें और फ्री ई-पेपरडाउनलोड करें
ग्राम पंचायत करहिया में प्राचीन रामजानकी मंदिर का 28 लाख रुपए की लागत से जीर्णोद्घार कराया गया है। मंदिर का निर्माण होने के बाद सोमवार को विधि-विधान से पूजा अर्चना कर भगवान राम जानकी सहित अन्य देवी-देवताओं की प्रतिमाओं को स्थापित किया गया। दरअसल ग्राम पंचायत करहिया में प्राचीन रामजानकी मंदिर है। लेकिन कई साल पुराना होने से मंदिर की जीर्ण शीर्ण हालत के चलते ग्रामीणों द्वारा प्रशासन से इसका जीर्णोद्घार कराए जाने की मांग की जा रही थी। नवंबर 2019 में मंदिर के निर्माण के लिए शासन द्वारा 28 लाख रुपए की राशि स्वीकृत की गई थी। मंदिर के निर्माण की जिम्मेदारी ग्राम पंचायत को दी गई थी। मंदिर का निर्माण कार्य पूरा होने एवं फिनिशिंग के बाद सोमवार को इसमें भगवान श्रीराम, महादेव, मां शेरावाली के अलावा अन्य देवियों की प्रतिमाएं स्थापित की गई। ग्राम पंचायत सरपंच गुड्डीबाई माझी द्वारा विधि विधान से स्थापित की गई प्रतिमाओं की पूजा अर्चना की गई। इस अवसर पर मंदिर के पुजारी केशव दास महाराज, गजेंद्र शर्मा, राघवेंद्र सिंह परमार आदि मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn